द वेल्थ अफ नेसन्स

एन इन्क्वाइरी इन्तु द नेचर एन्द कजेस अफ द वेल्थ अफ नेसन्स (An Inquiry into the Nature and Causes of the Wealth of Nations) वा द वेल्थ अफ नेसन्स (The Wealth of Nations) स्कतिश अर्थशास्त्री व नैतिक दार्शनिक एदम स्मिथया सर्वोत्कृष्ट रचना ख। सन १७७६स दकलय् न्ह्यः पिथंगु थ्व सफूति देय्या धनया वृतान्त वर्णन यानातःगु दु। थ्व सफूयात अर्थशास्त्रया आधारभूत रचनाया रुपय् कायेगु या। 

संरचना
थ्व ग्रन्थयात ५पू सफूति बायातःगु दु। प्रथम सफूयात ११ अध्याय, सफू २यात ५ अध्याय, सफू ३यात ४ अध्याय, सफू ४यात ९अध्याय, सफू ५यात ३ अध्यायय् विभाजित यानातःगु दु। 
सफू १य् श्रमया विभाजन, श्रम विभाजनया सिद्धान्त, श्रम विभाजनय् बजाःया प्रभाव, ध्येबाया उत्पत्ति व छ्येला, वस्तु व श्रमया वास्तविक व नामांकित मू व ध्येबाया मू, बजाःया वस्तुया भाःया थीथी भाग, वस्तुया प्राकृतिक व बजाः भाः, श्रमया ज्याला, स्तकया नाफा, थीथी ज्याय् दयाच्वंगु ज्याला व नाफा, बुंया बालं आदि विषयय् च्वमिं थःगु विचाः प्वंकादीगु दु। सफू २स स्तकया प्रकृति, संकलन व नियोजनया वर्णन यानातःगु दु। सफू३स थी-थी देसय् समृद्धिया प्रगतिया वर्णन यानतःगु दु। थ्व सफूति रोमन साम्राज्यया पतन धुंकाया बुंज्याया पतन, रोमन साम्राज्य धुंकाया थीथी नगर व देय्‌या उदय, थीथी नगरया बनेज्याया देय्‌या विकासय् असर आदि विषयय् थीथी बिचाः कनातःगु दु। सफू४स राजनैतिक अर्थशास्त्र पद्धतिया बारेय् वर्णन दु धाःसा सफू ५स सार्वभौम व राष्ट्रमण्डलया राजस्वया बारेय् च्वयातःगु दु।   


स्वयादिसँ
 अर्थशास्त्र

पुचः:अर्थशास्त्र